ddrg/super_eurlex huggingface dataset:
Oficialusis leidinys L 141 , 01/06/1983 p. 0043 - 0043

specialusis leidimas suomių kalba: skyrius 2 tomas 3 p. 0186

specialusis leidimas ispanų kalba: skyrius 02 tomas 10 p. 0009

specialusis leidimas švedų kalba: skyrius 2 tomas 3 p. 0186

specialusis leidimas portugalų kalba skyrius 02 tomas 10 p. 0009



Komisijos reglamentas (EEB) Nr. 1385/83 1983 m. gegužės 27 d. dėl prekių klasifikavimo Bendrojo muitų tarifo 21.02 pozicijos C II subpozicijoje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1], su paskutiniais pakeitimais, padarytais Graikijos stojimo aktu, ypač į jo 3 straipsnį, kadangi, siekiant užtikrinti, kad būtų vienodai taikoma Bendrojo muitų tarifo nomenklatūra, turi būti nustatytos produkto, susidedančio iš nedaigintų miežių grūdų, lukštentų, skrudintų ir naudojamų alaus gamyboje kaip dažioji ir skoninė medžiaga arba kaip kavos pakaitalas, tarifinio klasifikavimo nuostatos; kadangi Tarybos reglamento (EEB) Nr. 950/68 [2] su paskutiniais pakeitimais, padarytais Reglamentu (EEB) Nr. 604/83 [3], priede pateikiamo Bendrojo muitų tarifo 21.02 pozicijoje, inter alia, minimi skrudinti kavos pakaitalai; kadangi minėtasis produktas, net jei jį galima naudoti alaus gamyboje skoniui ir spalvai suteikti, turi 21.02 pozicijos skrudintų kavos pakaitalų charakteristikų; kadangi minėtam produktui reikia pasirinkti 21.02 pozicijos C II subpoziciją; kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę, PRIĖMĖ ŠĮ REGLAMENTĄ: 1 straipsnis Produktas, susidedantis iš nedaigintų miežių grūdų, lukštentų, skrudintų ir naudojamų alaus gamyboje kaip dažioji ir skoninė medžiaga arba kaip kavos pakaitalas, klasifikuojamas bendrojo muitų tarifo subpozicijoje: 21.02 Kavos, arbatos arba matės ekstraktai, esencijos ir koncentratai, taip pat produktai, daugiausia sudaryti iš šių ekstraktų, esencijų ir koncentratų; skrudintos trūkažolės (cikorijos) ir kiti skrudinti kavos pakaitalai, taip pat jų ekstraktai, esencijos ir koncentratai: C. Skrudintos trūkažolės (cikorijos) ir kiti skrudinti kavos pakaitalai: II. Kiti. 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1983 m. gegužės 27 d. Komisijos vardu Karl-Heinz Narjes Komisijos narys [1] OL L 14, 1969 1 21, p. 1. [2] OL L 172, 1968 7 22, p. 1. [3] OL L 72, 1983 3 18, p. 3. --------------------------------------------------
Oficialusis leidinys L 072 , 13/03/1985 p. 0025 - 0025

specialusis leidimas suomių kalba: skyrius 3 tomas 18 p. 0131

specialusis leidimas ispanų kalba: skyrius 03 tomas 34 p. 0010

specialusis leidimas švedų kalba: skyrius 3 tomas 18 p. 0131

specialusis leidimas portugalų kalba skyrius 03 tomas 34 p. 0010



Komisijos reglamentas (EEB) Nr. 632/85 1985 m. kovo 12 d. iš dalies keičiantis Reglamentą (EEB) Nr. 2182/77 dėl tam tikrų jautienos pirkimų užstato grąžinimo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Graikijos stojimo aktu, ir ypač į jo 7 straipsnio 3 dalį, kadangi 1979 m. spalio 4 d. Komisijos reglamento (EEB) Nr. 2173/79 dėl išsamių taikymo taisyklių realizuojant intervencinių agentūrų supirktą jautieną, panaikinančio Reglamentą (EEB) Nr. 216/69 [2], 15 straipsnio 2 dalyje numatyta, kad pirkėjo paliktas užstatas grąžinamas tik po to, kai pirkėjas įvykdo įsipareigojimus, išdėstytus minėtame reglamente, ir pardavimo sutarties sąlygas; kadangi 1977 m. rugsėjo 30 d. Komisijos reglamento (EEB) Nr. 2182/77, nustatančio išsamias šaldytos jautienos iš intervencinių atsargų pardavimo perdirbimui Bendrijoje taisykles ir iš dalies keičiančio Reglamentą (EEB) Nr. 1687/76 [3], su paskutiniais pakeitimais, padarytais Reglamentu (EEB) Nr. 1560/84 [4], 4 straipsnyje numatyta, kad reikia palikti užstatą, garantuojantį, jog produktai bus perdirbti; kadangi šis užstatas grąžinamas, savininkui įvykdžius visus savo įsipareigojimus; kadangi dėl to, atrodo, nebūtina sulaikyti pirmąjį užstatą kol savininkas pateikia įrodymą, jog produktai yra perdirbti; kadangi dėl to, atrodo, rekomenduotina iš dalies pakeisti Reglamentą (EEB) Nr. 2182/77, nukrypstant nuo Reglamento (EEB) Nr. 2173/79 15 straipsnio; kadangi priemonės, numatytos šiame reglamente, atitinka Galvijienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2182/77 papildomas tokiu 8a straipsniu: "8a straipsnis Nukrypstant nuo Reglamento (EEB) Nr. 2173/79 15 straipsnio 2 dalies a punkto antrosios įtraukos ir 15 straipsnio 2 dalies b punkto antrosios įtraukos ir nepažeidžiant 16 straipsnio, užstatas, minimas to reglamento 15 straipsnio 1 dalyje, grąžinamas nedelsiant: - jeigu pirkėjas neatsiėmė savo paraiškos ar pasiūlymo ir - pirkėjui sumokėjus visą sumą už produktą, nurodytą sutartyje." 2 straipsnis Šis Reglamentas įsigalioja trečiąją dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1985 m. kovo 12 d. Komisijos vardu Frans Andriessen Pirmininko pavaduotojas [1] OL L 148, 1968 6 28, p. 24. [2] OL L 251, 1979 10 5, p. 12. [3] OL L 251, 1977 10 1, p. 60. [4] OL L 150, 1984 6 6, p. 11. --------------------------------------------------
Oficialusis leidinys L 077 , 19/03/1987 p. 0034 - 0035

specialusis leidimas suomių kalba: skyrius 3 tomas 22 p. 0241

specialusis leidimas švedų kalba: skyrius 3 tomas 22 p. 0241



Komisijos reglamentas (EEB) Nr. 768/87 1987 m. kovo 18 d. iš dalies keičiantis Reglamentą (EEB) Nr. 2730/81, nustatantį importuojančių šalių, kurios nėra narės, agentūrų, turinčių teisę pieno ir pieno produktų sektoriuje skelbti konkursus, sąrašą EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 231/87 [2], ypač į jo 13 straipsnio 3 dalį ir 17 straipsnio 4 dalį, kadangi Komisijos reglamente (EEB) Nr. 2730/81 [3] su paskutiniais pakeitimais, padarytais Reglamentu (EEB) Nr. 3393/86 [4], yra nustatytas Bendrijai nepriklausančių importuojančių šalių agentūrų, kurioms suteikta teisė pieno ir pieno produktų sektoriuje skelbti konkursus, sąrašas; kadangi, atsižvelgiant į naujausią Komisijos turimą informaciją apie atitinkamų importuojančių šalių prekybos praktiką ir šių agentūrų oficialų statusą, šį reglamentą reikėtų iš dalies keisti; kadangi šiame reglamente numatytos priemonės atitinka Pieno ir pieno produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2730/81 priede pateiktas konkursą skelbiančių organizacijų sąrašas Angolos, Kuveito ir Venesuelos atžvilgiu pakeičiamas taip: "Importuojanti šalis | Konkursą skelbianti organizacija | Angola | Importang UEE Central Angolana de Importação 22/24 Largo Infante D. Henrique PO Box 1003 Luanda Ematec UEE Empresa de Abatecimiento Técnico de Material Largo Rainha Ginga, 3 Caixa Postal 2952 Luanda | Kuveitas | Ministry of Health KD 5 Central Traders Committee PO Box 1070 Safat Ministry of Education KD 5 Department of Supplies Stores General Administration Building Khalidiya The Kuwait Danish Dairy Co. Ltd. PO Box 835 Safat 13009 | Venesuela | Instituto Nacional de Nutrición Operativa Avenida Barait esq. El Carmen Edificio Sede Central Caracas Comandancia General de la Marina Base aérea la Carlota, Hangar la Marina Caracas INDULAC Colinas de California Esq. Avdas San Francisco y Palmarito Edificio Indulac- Apartado 1546 Caracas 10107-A." | 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1987 m. kovo 18 d. Komisijos vardu Frans Andriessen Pirmininko pavaduotojas [1] OL L 148, 1968 6 28, p.13. [2] OL L 25, 1987 1 28, p. 3. [3] OL L 272, 1981 9 26, p. 25. [4] OL L 311, 1986 11 6, p. 16. --------------------------------------------------
Oficialusis leidinys L 153 , 13/06/1987 p. 0035 - 0035

specialusis leidimas suomių kalba: skyrius 3 tomas 23 p. 0192

specialusis leidimas švedų kalba: skyrius 3 tomas 23 p. 0192



Komisijos reglamentas (EEB) Nr. 1654/87 1987 m. birželio 12 d. iš dalies keičiantis Reglamentą (EEB) Nr. 2213/83 dėl svogūnų kokybės standartų EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1972 m. gegužės 18 d. Tarybos reglamentą (EEB) Nr. 1035/72 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EEB) Nr. 1351/86 [2], ypač į jo 2 straipsnio 2 dalį, kadangi Komisijos reglamentu (EEB) Nr. 3398/84 [3] nustatyta laikinai leidžianti nukrypti nuostata nuo Komisijos reglamento (EEB) Nr. 2213/83 I priede pateiktų svogūnų kokybės standartų [4]; kadangi leidžiančios nukrypti nuostatos galiojimo laikotarpis buvo pratęstas Komisijos reglamentu (EEB) Nr. 2193/86 [5]; kadangi po to, taikant šiuose reglamentuose apibrėžtas taisykles, buvo įgyta pakankamai patirties ir šiuo metu svogūnų kokybės standartai turėtų būti pakeisti ilgesniam laikui; kadangi šiame reglamente numatytos priemonės atitinka Vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2213/83 I priedo nuostatos, pateiktos II antraštinėje dalyje "Nuostatos dėl kokybės", iš dalies keičiamos taip: 1) A skyriaus "Minimalūs reikalavimai" pirmoji įtrauka keičiama taip: "— nepažeisti," 2) B skyriaus "Klasifikacija": a) i punkto "I klasė" paskutinė pastraipa keičiama taip: "Tačiau leidžiama, kad: - svogūnai būtų šiek tiek dėmėti, tačiau arčiausiai minkštimo esantis jį saugantis lukštas turi būti be dėmių, jeigu tokiomis dėmėmis padengta ne daugiau kaip viena penktoji viso svogūno paviršiaus, - viršutiniai lukštai būtų šiek tiek apsilupę ir tam tikros jų dalies gali iš viso nebūti, tačiau svogūno minkštimo neturi matytis."; b) ii punkto "II klasė" paskutinės pastraipos antras sakinys keičiamas taip: "Tačiau leidžiama, kad: - svogūnai būtų dėmėti, tačiau arčiausiai minkštimo esantis jį saugantis lukštas turi būti be dėmių, jeigu tokiomis dėmėmis padengta ne daugiau kaip pusė viso svogūno paviršiaus, - viršutiniai lukštai būtų šiek tiek apsilupę ir tam tikros jų dalies gali iš viso nebūti vienoje trečiojoje svogūno paviršiaus, tačiau svogūno minkštimas turi būti nepažeistas."; c) iii punkto "III klasė" pabaigoje pridedama įtrauka: "— dėmėti, tačiau arčiausiai minkštimo esantis jį saugantis lukštas turi būti be dėmių." 2 straipsnis Šis reglamentas įsigalioja 1987 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1987 m. birželio 12 d. Komisijos vardu Frans Andriessen Pirmininko pavaduotojas [1] OL L 118, 1972 5 20, p. 1. [2] OL L 119, 1986 5 8, p. 46. [3] OL L 314, 1984 12 4, p. 14. [4] OL L 213, 1983 8 4, p. 13. [5] OL L 190, 1986 7 12, p. 57. --------------------------------------------------
Official Journal L 194 , 29/07/1994 P. 0032 - 0032

Finnish special edition: Chapter 3 Volume 59 P. 0203

Swedish special edition: Chapter 3 Volume 59 P. 0203



KOMISIJOS REGLAMENTAS (EB) Nr. 1908/94 1994 m. liepos 27 d. iš dalies keičiantis Reglamentą (EEB) Nr. 2048/90, nustatantį išsamias pagalbos smulkiems medvilnės augintojams sistemos taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. balandžio 27 d. Tarybos reglamentą (EEB) Nr. 1152/90, nustatantį pagalbos smulkiems medvilnės augintojams sistemą([1]), su paskutiniais pakeitimais, padarytais Reglamentu (EEB) Nr. 2054/92([2]), ypač į jo 7 straipsnio 1 dalį, kadangi 1990 m. liepos 18 d. Komisijos reglamento (EEB) Nr. 2048/90([3]) su paskutiniais pakeitimais, padarytais Reglamentu (EEB) Nr. 3023/93([4]), 2 straipsnio 1 dalis numato tam tikras pagalbos suteikimo sąlygas, užtikrinančias tinkamą sistemos veikimą; kadangi tapo aišku, kad tam tikrais atvejais siekiamu tikslu, būtent - suteikti pagalbą medvilnės augintojams, kurie augina medvilnę ne didesniuose kaip 2,5 hektarų plotuose, piktnaudžiaujama suskaidant plotus į tariamai mažesnius plotus, kad pagalbos prašymus tikrųjų augintojų vardu galėtų pateikti nepatvirtinti smulkūs augintojai; kadangi norint išvengti šios nepageidautinos tendencijos reikėtų numatyti, kad parama suteikiama tik smulkiems augintojams, kurie augina medvilnę savo sąskaita, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2048/90 iš dalies keičiamas taip: 1. 2 straipsnio 1 dalis papildoma c punktu: "c) pareiškėjas naudojo tam derliui savo paties iniciatyva ir jis pats vykdo a punkte minėtą veiklą arba toji veikla vykdoma jo atsakomybe". 2. 3 straipsnio 4 dalis papildoma šia įtrauka: "- pareiškimas, kad pareiškėjas plotą dirba savo sąskaita". 3. 3 straipsnis papildomas šia 5 dalimi: "5. Valstybės narės prašymu pareiškėjai pateikia valstybę narę įtikinančių įrodymų, kad 2 straipsnio 1 dalies c punkte nurodytos sąlygos yra įvykdytos". 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Jis taikomas nuo 1994-1995 prekybos metų. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. liepos 27 d. Komisijos vardu René STEICHEN Komisijos narys [1] OL L 116, 1990 5 8, p. 1. [2] OL L 215, 1992 7 30, p. 13. [3] OL L 187, 1990 7 19, p. 29. [4] OL L 270, 1993 10 30, p. 65.
Oficialusis leidinys L 335 , 23/12/1994 p. 0006 - 0006

specialusis leidimas suomių kalba: skyrius 1 tomas 3 p. 0226

specialusis leidimas švedų kalba: skyrius 1 tomas 3 p. 0226



Tarybos reglamentas (EAPB, EEB, Euratomas) Nr. 3163/94 1994 m. gruodžio 19 d. iš dalies keičiantis Reglamentą (Euratomas, EAPB, EEB) Nr. 549/69, nustatantį Europos Bendrijų pareigūnų ir kitų tarnautojų kategorijas, kurioms taikomos Protokolo dėl Bendrijų privilegijų ir imunitetų 12 straipsnio, 13 straipsnio antrosios pastraipos ir 14 straipsnio nuostatos EUROPOS BENDRIJŲ TARYBA, atsižvelgdama į Europos Bendrijų jungtinės Tarybos ir jungtinės Komisijos steigimo sutartį, ypač į jos 28 straipsnio pirmąją pastraipą, atsižvelgdama į Protokolą dėl Europos Bendrijų privilegijų ir imunitetų, ypač į jo 16 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Audito Rūmų nuomonę [3], atsižvelgdama į Teisingumo Teismo nuomonę [4], kadangi yra tikslinga išplėsti, įtraukiant Europos investicijų fondą, 1969 m. kovo 25 d. Tarybos reglamento (Euratomas, EAPB, EEB) Nr. 549/69, nustatančio Europos Bendrijų pareigūnų ir kitų tarnautojų kategorijas, kurioms taikomos Protokolo dėl Bendrijų privilegijų ir imunitetų 12 straipsnio, 13 straipsnio antrosios pastraipos ir 14 straipsnio nuostatos [5], taikymą, siekiant užtikrinti, kad Europos investicijų fondo institucijų nariai ir to fondo personalas, atsižvelgiant į jų pareigas ir atsakomybę bei į jų ypatingą padėtį, galėtų naudotis tomis pačiomis privilegijomis, imunitetais ir lengvatomis, PRIĖMĖ ŠĮ REGLAMENTĄ: 1 straipsnis "4 b straipsnis Privilegijos ir imunitetai, numatyti Protokolo 12 straipsnyje, 13 straipsnio antroje pastraipoje ir 14 straipsnyje, taikomi tokiomis pat sąlygomis ir apimtimi kaip numatyta šio reglamento 1, 2 ir 3 straipsniuose: - Europos investicijų fondo institucijų nariams, jiems vykdant savo pareigas, - Europos investicijų fondo personalui, - asmenims, gaunantiems Europos investicijų fondo mokamas invalidumo, ištarnauto laiko arba maitintojo netekimo pensijas." 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. gruodžio 19 d. Tarybos vardu Pirmininkas K. Kinkel [1] OL C 162, 1994 6 14, p. 9. [2] OL C 323, 1994 11 21. [3] OL C 291, 1994 10 19, p. 19. [4] 1994 m. spalio 7 d. pareikšta nuomonė (dar nepaskelbta Oficialiajame leidinyje). [5] OL L 74, 1969 3 27, p. 1. Reglamentas su paskutiniais pakeitimais, padarytais Reglamentu (Euratomas, EAPB, EB) Nr. 3607/93 (OL L 332, 1993 12 31, p. 11). --------------------------------------------------
Oficialusis leidinys L 098 , 16/04/1994 p. 0022 - 0022

specialusis leidimas suomių kalba: skyrius 3 tomas 56 p. 0311

specialusis leidimas švedų kalba: skyrius 3 tomas 56 p. 0311



Komisijos reglamentas (EB) Nr. 852/94 1994 m. balandžio 15 d. iš dalies keičiantis Reglamentą (EEB) Nr. 890/78, nustatantį išsamias apynių sertifikavimo taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 3124/92 [2], ypač į jo 2 straipsnio 5 dalį, kadangi 1977 m. liepos 19 d. Tarybos reglamento (EEB) Nr. 1784/77 dėl apynių sertifikavimo [3] su paskutiniais pakeitimais, padarytais Reglamentu (EEB) Nr. 1987/93 [4], 8 straipsnio 1 ir 2 dalyse yra apibrėžtos sąlygos, kuomet apyniai gali būti maišomi, kai šie produktai yra apyvartoje; tačiau kadangi ta taisyklė netaikoma, kai jie maišomi alaus daryklose ir yra skirti pačių aludarių reikmėms, nes tokie produktai nėra apyvartoje; be to, kadangi pagal Reglamento (EEB) Nr. 1784/77 1 straipsnio 1 dalies e punkto nuostatas jiems buvo padaryta išimtis netaikyti privalomojo sertifikavimo procedūros, kad nebūtų be reikalo varžoma aludarių veiksmų laisvė jiems užsiimant savo verslu; kadangi tam, kad iš sumaišytų apynių gauti produktai nepatektų į rinką, minėtas draudimas turėtų būti nurodytas ant tų produktų pakuočių ir kartu su jais pateikiamuose dokumentuose; kadangi dėl to Komisijos reglamentas (EEB) Nr. 890/78 [5] su paskutiniais pakeitimais, padarytais Reglamentu (EEB) Nr. 2928/93 [6], turėtų būti pataisytas; kadangi šiame reglamente numatytos priemonės atitinka Apynių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 890/78 10 straipsnio c punktas papildomas šiuo tekstu: "Apynių mišinių atveju ant dokumento ir pakuotės turi būti įrašyta ši papildoma nuoroda: "Savoms reikmėms skirti apynių mišiniai; jais prekiauti draudžiama"." 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. balandžio 15 d. Komisijos vardu René Steichen Komisijos narys [1] OL L 175, 1971 8 4, p. 1. [2] OL L 313, 1992 10 30, p. 1. [3] OL L 200, 1977 8 8, p. 1. [4] OL L 182, 1993 7 24, p. 1. [5] OL L 117, 1978 4 29, p. 43. [6] OL L 265, 1993 10 26, p. 4. --------------------------------------------------
Oficialusis leidinys L 133 , 17/06/1995 p. 0001 - 0001



Tarybos Reglamentas (EEB) Nr. 1366/95 1995 m. birželio 12 d. iš dalies keičiantis Reglamentą (EEB) Nr. 3906/89, siekiant teikti ekonominę pagalbą Kroatijai EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi Reglamente (EEB) Nr. 3906/89 [3] numatyta ekonominė ir humanitarinė pagalba tam tikrose Vidurio ir Rytų Europos šalyse vykstančioms ekonominėms ir socialinėms reformoms remti, kadangi to reglamento priede nurodytos šalys, kurios gali gauti tokią pagalbą; kadangi, atsižvelgiant į Kroatijos nepriklausomybę, ši šalis turėtų būti įrašyta į gavėjų sąrašą, kad galėtų gauti pagalbą pagal Reglamentą (EEB) Nr. 3906/89; kadangi sąlygos, kuriomis Kroatija galėtų būti įrašyta į pagalbos gavėjų sąrašą, gali būti laikomos įvykdytomis, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 3906/89 priedo sąraše įrašoma: "KROATIJA". 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1995 m. birželio 12 d. Tarybos vardu Pirmininkas H. de Charette [1] OL C 360, 1994 12 17, p. 21 [2] OL C 126, 1995 5 22 [3] OL L 375, 1989 12 23, p. 11. Reglamentas su paskutiniais pakeitimais, padarytais Reglamentu (EEB) Nr. 1764/93 (OL L 162, 1993 6 30, p. 1) --------------------------------------------------
Oficialusis leidinys L 037 , 15/02/1996 p. 0018 - 0018



Komisijos reglamentas (EB) Nr. 285/96 1996 m. vasario 14 d. iš dalies keičiantis Reglamentą (EB) Nr. 1162/95, nustatantį specialias išsamias grūdų ir ryžių importo ir eksporto licencijų sistemos taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1863/95 [2], ypač į jo 16 straipsnio 1 dalį ir 17 straipsnio 1 dalį, kadangi Komisijos reglamentas (EB) Nr. 1162/95 [3] su paskutiniais pakeitimais, padarytais Reglamentu (EB) Nr. 2917/95 [4], nustato specialias išsamias grūdų ir ryžių importo ir eksporto licencijų sistemos taikymo taisykles; kadangi Komisijos reglamentas (EB) Nr. 1501/95 [5] su paskutiniais pakeitimais, padarytais Reglamentu (EB) Nr. 95/96 [6], numato Reglamento (EEB) Nr. 1766/92 16 straipsnio taikymo priemones, kurių reikia imtis Bendrijos rinkos sutrikimo atveju arba iškilus jos sutrikdymo pavojui, pirmiausia eksporto mokesčių taikymo sąlygas; kadangi dėl pagal tarptautinius susitarimus ir kitas papildomas programas, taip pat kitas Bendrijoje taikomas nemokamo tiekimo priemones numatytų Bendrijos ir nacionalinių pagalbos maisto produktais priemonių nekomercinio pobūdžio šiais tikslais vykdomas eksportas neapmokestinamas eksporto mokesčiais, kurie taikomi komerciniam eksportui esant sutrikimams grūdų rinkoje; kadangi Reglamento (EB) Nr. 1162/95 5 straipsnyje nustatyta nuostata turi būti atitinkamai patikslinta ir jos taikymas išplėstas grūdams ir grūdų produktams; kadangi šiame reglamente numatytos priemonės atitinka Grūdų vadybos komiteto nuomonę; PRIĖMĖ ŠĮ REGLAMENTĄ: 1 straipsnis Reglamento (EB) Nr. 1162/95 5 straipsnis iš dalies keičiamas taip: "5 straipsnis Pagal Komisijos reglamento (EB) Nr. 1501/95 [7] 15 straipsnį ir Reglamento (EEB) Nr. 1418/76 17 straipsnio 10 dalį, eksporto licencijų 22 skiltyje atitinkama kalba nurodoma: - Gravamen a la exportación no aplicable - Eksportafgift ikke anvendelig - Ausfuhrabgabe nicht anwendbar - Μη εφαρμοζόμενος φόρος κατά την εξαγωγή - Export tax not applicable - axe à l’exportation non applicable - assa all’esportazione non applicabile - Uitvoerbelasting niet van toepassing - Taxa de exportação não aplicável - Vientimaksua ei sovelleta - Exportavgift icke tillämplig." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 1995 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse Priimta Briuselyje, 1996 m. vasario 14 d. Komisijos vardu Franz Fischler Komisijos narys [1] OL L 181, 1992 7 1, p. 21. [2] OL L 179, 1995 7 29, p. 1. [3] OL L 117, 1995 5 24, p. 2. [4] OL L 305, 1995 12 19, p. 53. [5] OL L 147, 1995 6 30, p. 7. [6] OL L 18, 1996 1 24, p. 10. [7] OL L 147, 1995 6 30, p. 7. --------------------------------------------------